Stefan & Charlene se cool vintage troudag - Mooi Troues
Stefan en Charlene is definitief ŉ “hip and happening” paartjie en ons is baie opgewonde om hul koel troue met jul te deel wat by die veelsydige trouvenue in Riebeeck-Wes gevier was. Geniet asseblief die foto’s en word geïnspireer om jou troue by die venue ook te hou.
Charlene antwoord: Ek was 16 en hy was 18. Hy het pas Weskus toe getrek, toe ŉ vriendin vra het of ek nie sou belang stel om na ŉ “blind date” aand te kom waar daar ŉ paar meisies en ŉ paar ouens sal wees om mekaar te ontmoet nie.
Stefan: Soos gewoonlik was Charlene weer “fashionably” laat. Toe sy ŉ uur na die klomp ander meisies alreeds daar was, opdaag, kon ek nie my oe van haar af hou nie.
Charlene: Die volgende aand het ons 2 op ŉ formele Valenteins-ete gegaan, en van daar af het ons sprokiesverhaal begin.
Charlene: Ek het van niks geweet nie. Ek was onder die indruk dat ons Langebaan toe ry om huis planne by ŉ argitek af te gee, en dan sommer iets te gaan eet. Volgens Stefan was die argitek nog nie tuis nie, en vir daardie rede het ons solank gebruik gemaak van die mooi dag, en Shark Bay toe gery om die mooi uitsig te waardeer terwyl ons wag. Terwyl ons daar op die rots staan en die pragtige blou strandmeer waardeer, het hy my styf vasgehou. Hy het sy liefde aan my verklaar, en voor ek myself kon kry, staan hy gekniel voor my met ŉ boksie met die mooiste ring wat ek in my lewe al ooit aanskou het, en vra my om sy vrou te wees…
Wees beste vriende, en doen dinge saam. Daar word altyd gesê dat jy hard moet werk aan ŉ huwelik, maar as twee mense reg is vir mekaar, sal dit nooit harde werk wees nie, maar die mees natuurlikste ding in die wêreld.
VORIGE ARTIKELBoheemse trou skryfbehoeftes